|  |
| --- |
| אשכול שלטון מקומי |
| מושג | רכיבי ההגדרה המרכזיים |
| עירייה | - הרשות המקומית המנהלת את ענייני העיר- הרשות הגדולה ובעלת הסמכויות הנרחבות ביותר (בהשוואה למועצות מקומיות ואזוריות)- בראשה עומד ראש העירייה הנבחר על ידי תושבי העיר בבחירות אישיות-רוביות, ולצידו מועצת העיר, אשר חבריה נבחרים בבחירות יחסיות - רשימתיות |
| מועצה מקומית | - רשות מקומית קטנה יותר מעירייה- אחראית על ניהול היישובים שאינם מוכרים כערים מסיבות שונות, כמו רמת פיתוח התשתית הפיזית והכלכלית, גודל אוכלוסייה , או אי-יכולת כלכלית לעמוד בהוצאות הרבות הכרוכות בתחזוק עיר ובפיתוחה- בראש המועצה המקומית עומד ראש מועצה הנבחר על ידי תושבי המועצה בבחירות אישיות-רוביות, ולצדו פועלת מועצה הנבחרת על ידי תושבי המועצה בבחירות יחסיות-רשימתיות |
| מועצה אזורית | - מועצה זו מנהלת כמה יישובים קטנים, לרוב בעלי אופי כפרי- יישובים אלה מאוגדים במסגרת מועצה אזורית מטעמים של יעילות, או שאין ביכולתם הכלכלית לספק לעצמם את כל השירותים שהם זקוקים להם- הבחירות לראש המועצה האזורית הן ישירות, ואילו חברי המועצה האזורית נבחרים על ידי הוועדים המקומיים של היישובים מתוך רשימת מועמדים (ולא על ידי התושבים ישירות) |
| מועצה תעשייתית | רשות המנהלת אזור תעשיה בין-עירוני (שנמצא בקרבה למספר רשויות מקומיות אולם לא משתייך לאף אחת מהן). תפקידה של המועצה הוא לתפעל את השטחים והמתקנים הציבוריים באזור התעשייה.(בישראל קיימות שתי מועצות כאלו: רמת חובב ו-מגדל תפן) |
| איגוד ערים | פעולה משותפת של רשויות מקומיות סמוכות לשם טיפול בנושאים המשותפים להן, כמו מים, ביוב ואיכות הסביבה.פועלים באמצעות הקמת מועצה משותפת לרשויות השונות, בהתאם לחוק איגודי ערים (תשט"ו-1955). |
| ראש הרשות המקומית | - ראש הרשות (וסגניו) הם הגוף המבצע ברשות המקומית האחראי על ניהול ענייני הרשות- ראש הרשות אחראי לכך שהחלטות המועצה יבוצעו כהלכה- פעולותיו של ראש הרשות כפופות למסגרת התקציב שאישרה מועצת הרשות המקומית |
| מועצת הרשות המקומית | - מועצת הרשות היא בית הנבחרים המקומי, המייצג את כל הרשימות שזכו באמון התושבים המצביעים באופן יחסי לתוצאות הבחירות- מועצת הרשות משמשת כגוף מחוקק, מתווה מדיניות, מנחה ומבקרת |
| דרג מבצע | - עובדי הרשות המקומית אשר אינם נבחרים על ידי הציבור- העובדים מתפעלים את ענייניה השוטפים של הרשות- העובדים מבצעים את המדיניות שמתווים ראש הרשות ומועצת הרשות |
| בחירות לראש הרשות | - ראש הרשות נבחר בבחירות אישיות, כלליות, ישירות, שוות, חשאיות ורוביות- לתפקיד נבחר מי שקיבל לפחות 40% מהקולות הכשרים- כל תושבי הרשות המקומית מגיל 17 והלאה רשאים להצביע בבחירות- אם אף מועמד לא קיבל בבחירות 40% מהקולות הכשרים או ששני מועמדים קיבלו כל אחד מספר שווה של קולות (המסתכם ב - 40% או ביותר), מתקיימות כעבור 14 ימים מיום הבחירות בחירות חוזרות לבחירת אחד משני המועמדים שקיבלו בבחירות הראשונות את המספר הגדול ביותר של קולות כשרים. בבחירות החוזרות ייבחר המועמד שקיבל את מספר הקולות הגדול יותר. |
| בחירות למועצת הרשות | - מועצת הרשות המקומית נבחרת בבחירות רשימתיות, כלליות, שוות, חשאיות ויחסיות- כל תושבי הרשות המקומית מגיל 17 והלאה רשאים להצביע בבחירות- הייצוג של הרשימות במועצה הוא ביחס ישר למספר הקולות שבהם זכתה הרשימה בבחירות |
| ועדה קרואה | ועדה קרואה (או ועדה ממונה) היא גוף שממלא את תפקידיהם של ראש הרשות והמועצה - ללא בחירות.ועדה קרואה ממונה על-ידי שר הפנים כאשר הוא סבור שבעלי התפקידים ברשות אינם פועלים כראוי או שהמועצה לא מתפקדת כנדרש ממנה. |
| מרכז השלטון המקומי | גוף התנדבותי (לא פועל מכוח חוק) בו מאוגדות כל העיריות והמועצות המקומיות בישראל.תפקידו לייצג את הרשויות ולקדם את ענייניהן מול השלטון המרכזי: הממשלה, הכנסת וגופים ארציים אחרים.מנחה ומייעץ לרשויות המקומיות בתחומים מקצועיים שונים. |
| (סמכות) | זכות לקבל החלטות וליישמן שהחוק מקנה לבלי תפקידים או לארגונים |
| (תפקיד) | חובה לבצע ולפעול שהחוק מטיל על בעלי תפקידים |
| חוק עזר עירוני | חוק הנחקק על ידי רשות מקומית ותקף בתחומה של אותה הרשות בלבד.נועד לאפשר לעיריה לבצע את הדברים שהיא נדרשת או מוסמכת לעשותם.חוק העזר צריך להיות מאושר על ידי מועצת הרשות המקומית, כאשר שר הפנים יכול להתערב ולמנוע לעתים את הפעלתם של חוקי עזר מסויימים. |
| סמכות: חקיקת חוקי עזר | הרשות המקומית יכולה לחוקק חוקי עזר (חקיקת משנה) בנושאים בהם החקיקה הראשית מאפשרת להם לעשות זאת.חוק עזר לא יכול לסתור חקיקה ראשית, וחלק מחוקי העזר נדרש לאישור שר הפנים או ועדת הפנים של הכנסת. |
| סמכות: הטלת מסים | הרשות המקומית יכולה להטיל על התושבים מסים מקומיים ותשלומים אחרים, כמו ארנונה, היטלים ועוד. |
| סמכות: שפיטה | ברשות המקומית דנים בערעורים של תושבים על החלטות מינהליות של הרשות המקומית בנושאים כמו נקיון, תברואה, חניה ועוד. |
| סמכות: תכנון ובניה | הרשות המקומית, באמצעות ועדות תכנון מקומיות, מעניקה היתרי בניה בהתאם לאופי היישוב. |
| סמכות: רישוי עסקים | הרשות המקומית מעניקה רשיונות להפעיל בתחומה עסקים שונים (דוגמת מפעלים, מסעדות, בתי מלון וכו') בהתאם לכללים שקבעה לכך. |
| תפקיד: הספקת שירותי חינוך | מדיניות החינוך בישראל נקבעת באופן ארצי (ממלכתי). הרשות המקומית אחראית על הפעלת שירותי החינוך בתחומה: אחזקת מוסדות החינוך, העסקת חלק מאנשי החינוך והצוות המינהלי.הרשות המקומית יכולה להשפיע באופן חלקי על התכנים הנלמדים ואופי מוסדות החינוך. |
| תפקיד: הספקת שירותי רווחה | מדיניות הרווחה בישראל נקבעת באופן ארצי (ממלכתי). הרשות המקומית מפעילה את שירותי הרווחה בתחומה (טיפול במשפחות במצוקה, הפעלת טיפות חלב ועוד), בהתאם למדיניות הארצית ולתקציבים שקיבלה לטובת העניין. |
| תפקיד: סלילת כבישים | הרשות המקומית אחראית על סלילה ואחזקה של כבישים ודרכים עירוניות שבתחום השיפוט שלה. |
| תפקידים נוספים של הרשות המקומית | הספקת שירותי הנדסה ובניין (תאורת רחוב, תכנון עירוני ועוד); שירותי תברואה (פינוי פחים ופסולת, ביוב ועוד); הספקת שירותי כבאות; טיפוח פני העיר; הספקת שירותי תרבות וספורט; הספקת שירותי דת ועוד. |
| תקציב הרשות המקומית: הכנסות עצמיות | תקציב הרשות המקומית מורכב ממספר מקורות הכנסה:ארנונה: מס עירוני המוטל על מחזיקי נכסים ביישוב, לפי גודל הנכס וסוג השימוש בו.היטלי פיתוח: סכומי כסף שגובה הרשות עבור התקנה של תשתיות שונות ופיתוחן.אגרות שילוט: סכומי כסף שגובה הרשות על פרסום מודעות בשטחה.דמי חניה: סכומי כסף שגובה הרשות על חניה בתחומה; קנסות חניה: תשלום המוטל בגין אי הסדרת דמי חניה מראש. |
| תקציב הרשות המקומית: סיוע חיצוני | מענק איזון: סכום כסף המועבר לרשות המקומית ממשרד הפנים, שנועד לגשר על הפער בין הוצאותיה לבין הכנסותיה.מענק ייעודי: סכום כסף המועבר לרשות המקומית ממשרדי הממשלה השונים על מנת שיוכלו לממן את השירותים שהן מחויבות לספק, דוגמת חינוך, רווחה, קליטת עליה ועוד. |
| מוסדות פיקוח וביקורת פורמליים פנימיים | גופים רשמיים בתוך הרשות המקומית שפועלים לפי חוק ומבקרים את התנהלותה:מבקר הפנים של הרשות, היועץ המשפטי של הרשות, הוועדה לענייני ביקורת במועצת הרשות. |
| מוסדות פיקוח וביקורת פורמליים חיצוניים | גופים רשמיים מחוץ לרשות המקומית שפועלים לפי חוק ומבקרים את התנהלותה:מבקר המדינה, משרד הפנים, מערכת המשפט, הכנסת ועוד. |
| פיקוח וביקורת לא פורמליים | גופים לא רשמיים שלא פועלים מכוח חוק אלא באופן וולנטרי (התנדבותי):תקשורת מקומית מפרסמת כתבות ותחקירים אודות הנעשה ברשות המקומית, אזרחים מעורבים פועלים מול הרשות ומשתתפים בהפגנות ואירועי מחאה כדי לגייס דעת קהל ולהשפיע על פעילות הרשות המקומית. |
| יחסי שלטון מרכזי-שלטון מקומי: המודל הריכוזי | כל הסמכויות נמצאות בידי השלטון המרכזי.השלטון המרכזי מתווה את המדיניות.הרשויות המקומיות כפופות לו, תלויות בו ומבצעות את המדיניות שקבע. |
| יחסי שלטון מרכזי-שלטון מקומי: המודל הביזורי | חלק מן הסמכויות נמצאות בידי השלטון המרכזי וחלק בידי השלטון המקומי.הרשויות המקומיות, עצמאיות פוליטית, מוסמכות לקבוע מדיניות ולבצע אותה.נדרש תיאום בין השלטון המרכזי למקומי. |